**УПУТСТВО ЗА УЧЕНИКЕ**

* Пробни завршни испит полажу сви ученици осмог разреда;
* Ученици ће током два дана радити три теста:

 – у петак, 12. априла 2019.године од 12:00 до 14:00 часова -тест из математике и истог дана анонимно попуњавају упитник;

- у суботу, 13. априла 2019. године од 9:00 до 11:00 часова – тест из српског, односно матерњег језика и комбиновани тест од 11:30 до 13:30 часова;

* Ученици су дужни да дођу у школу у петак, 12. априла у 11:30 часова, а у суботу 13.априла у 8:30 часова;
* На испит из српског, односно матерњег језика и на испит на коме се полаже комбиновани тест ученици треба да понесу графитну оловку, плаву хемијску оловку и гумицу;
* На испит из математике ученици треба да понесу графитну оловку, плаву хемијску оловку, гумицу, лењир, тругао и шестар;
* Ученици се распоређују у просторије у којима се полаже испит према унапред утврђеним списковима ученика који су истакнути на огласној табли или на другом видном месту у школи, тако да редни број ученика на списку ученика одговара редном броју клупе у којој ће ученик седети;
* Ученик решава тест према упутствима датим од стране дежурних наставника и према упутству за израду теста које је штампано на самом тесту;
* Препоручљиво је да ученици одговоре прво да пишу графитном оловком (што није обавезно), а тек на крају плавом хемијском оловком. Ово је важно јер се одговори написани графитном оловком, као ни преправљани одговори написани хемијском оловком, неће признавати при бодовању;
* На завршном испиту није дозвољено коришћење мобилних телефона, дигитрона, бележака, папира, нити других материјала који не спадају у прописан прибор за испит. Ученици су дужни да на за то предвиђено место одложе своје торбе, искључене мобилне телефоне, дигитроне и друга техничка помагала, пернице, белешке, папире, храну и сл, осим воде/освежавајућег напитка;
* На испиту није дозвољено преписивање, разговор међу ученицима ни ометање других ученика.
* Када ученици заврше са израдом теста, треба да позову дежурног наставника подизањем руке и да након предаје теста напусте простор тако да не ремете рад других ученика;
* На сваком појединачном тесту ученик решава 20 задатака.